
ΠΡΟΕΔΡΙΚΑ ΔΙΑΤΑΜΓΑΤΑ 


(ΐ) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΠΕΤΡΟΥ ΚΑΙ ΜΑΡΙΚΑΣ ΚΥΔΩΝΙΕΩΣ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις από 16.10.1969, 17.10.1969, 20.10.1969 και 
22.10.1969 ιδιόγραφες διαθήκες του Πέτρου Α. Κυδωνιέως, 
που δημοσιεύθηκαν με τα αριθμ. 2223, 2224, 2225 και 2226/ 
8.9.1977 πρακτικά, αντίστοιχα, του Μονομελούς Πρωτοδικείου 
Αθηνών, με τις οποίες συστήθηκε κοινωφελές ίδρυμα με την επω¬ 
νυμία «ΙΔΡΥΜΑ ΠΕΤΡΟΥ ΚΑΙ ΜΑΡΙΚΑΣ ΚΥΔΩΝΙΕΩΣ» και 
με έδρα την Άνδρο. 

2. Τις διατάξεις των άρθρων: α) 95 και 98 του Α.Ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την αριθ. 1597/1989 απόφαση του Εφετείου Αθηνών για 
την επωφελέστερη διάθεση της κληρονομιάς Πέτρου Κυδω¬ 
νιέως. 

4. Την απόφαση αριθμ. 61/1990 του Δημοτικού Συμβουλίου 
Άνδρου. 

5. Την αριθ. 1077062/3278/Α0011/31.10.91 κοινή από¬ 
φαση των Υπουργών Οικονομικών και Πολιτισμού και του Νο¬ 
μάρχη Κυκλάδων. 

6. Την από 26.11.1991 γνωμοδότηση του Συμβουλίου Εθνι¬ 
κών Κληροδοτημάτων. 

Με πρόταση των Υπουργών Οικονομικών, Εθνικής Παιδείας 
και Θρησκευμάτων και Πολιτισμού, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την 
επωνυμία «ΙΔΡΥΜΑ ΠΕΤΡΟΥ ΚΑΙ ΜΑΡΙΚΑΣ ΚΥΔΩΝΙΕΩΣ», 
η οποία έγινε από τον Πέτρο Κυδωνιέα με τις από 16.10.1969, 
17.10.1969, 20.10.1969 και 22.10.1969 ιδιόγραφες διαθή¬ 
κες του, που δημοσιεύτηκαν με τα αριθμ. 2223,2224,2225 και 
2226/8.9.1977 πρακτικά, αντίστοιχα, του Μονομελούς Πρω¬ 
τοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών Οικονομι¬ 
κών, Εθνικής Παιδείας και Θρησκευμάτων και Πολιτισμού και 
διέπεται από τις διατάξεις των παραπάνω συστατικών των πρά¬ 
ξεων, της αριθμ. 1597/1989 απόφασης του Εφετείου Αθηνών, 
του παρακάτω οργανισμού, του Α.Ν. 2039/39 και των διαταγ- 

μάτων που εχδόθηκαν ή θα εκδοθούν, σε εκτέλεση του νόμου τού¬ 
του. 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δεκαέξι (16) άρθρα και 
καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την 

επωνυμία «ΙΔΡΥΜΑ ΠΕΤΡΟΤ ΚΑΙ ΜΑΡΙΚΑΣ ΚΥΔΩ- 

ΝΙΕΩΣ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΠΕ¬ 
ΤΡΟΥ ΚΑΙ ΜΑΡΙΚΑΣ ΚΥΔΩΝΙΕΩΣ», που συστήθηκε από τον 
Πέτρο Κυδωνιέα με τις από 16.10.1969, 17.10.1969, 
20.10.1969 και 22.10.1969 ιδιόγραφες διαθήκες του, που δη¬ 
μοσιεύτηκαν με τα αριθ. 2223, 2224, 2225 και 2226/ 
8.9.1977, αντίστοιχα, πρακτικά του Μονομελούς Πρωτοδικείου 
Αθηνών, αποτελεί νομικό πρόσωπο ιδιωτικού δικαίου και διέπε- 
ται από τις διατάξεις των παραπάνω συστατικών πράξεων, της 
αριθ. 1597/1989 απόφασης του Εφετείου Αθηνών, του παρό¬ 
ντος οργανισμού, του Α.Ν. 2039/1939, όπως κάθε φορά ισχύει 
ο νόμος αυτός και των διαταγμάτων που εκδόθηκαν ή θα εκδο¬ 
θούν σε εκτέλεση του νόμου τούτου. 

2. Έδρα του ιδρύματος είναι ο Δήμος Άνδρου. 

3. Η σφραγίδα του ιδρύματος είναι στρογγυλή, στην οποία 
αναγράφεται περιμετρικά μέσα σε πλαίσιο, η επωνυμία του ιδρύ¬ 
ματος και στο μέσον αυτής η λέξη «ΑΝΔΡΟΣ» και το έτος έγκρι¬ 
σης της σύστασής του. 

Άρθρο 2 
Σκοπός, 

Σκοπός του Ιδρύματος είναι η δημιουργία και λειτουργία 
Πνευματικού και Πολιτιστικού Κέντρου στην Άνδρο, οι δραστη¬ 
ριότητες του οποίου θα αφορούν: 

α) Στην ανέγερση, τον εξοπλισμό και τη συντήρηση νέας αίθου¬ 
σας θεάτρου στην πόλη της Άνδρου εφόσον βρεθεί κατάλληλός 
προς τούτο χώρος, η επισκευή του υπάρχοντος Δημοτικού Θεά¬ 
τρου και κατασκευή κατ’ επέκταση κτιρίου στον ακάλυπτο χώρο 
του Θεάτρου (ιδιοκτησίας του Δήμου Άνδρου) και επιχορήγηση 
αυτού για τον εξοπλισμό και τη διαρκή συντήρησή του, εφόσον 
επαρκούν τα έσοδα του ιδρύματος και συναινεί προς τούτο ο Δή¬ 
μος Άνδρου. 

Στην αίθουσα του Θεάτρου θα λαμβάνουν χώρα, σε συνεν¬ 
νόηση με το Δήμο Άνδρου, εφόσον βέβαια πρόκειται για το Δη¬ 
μοτικό Θέατρο Άνδρου, διαλέξεις, συνέδρια, παραστάσεις θεατρι¬ 
κές, προβολές ταινιών, εκθέσεις κάθε είδους και, γενικά, εκδηλώ¬ 
σεις, που θα ανυψώνουν το πνευματικό επίπεδο των κατοίκων της 
Άνδρου και θα κεντρίζουν το ενδιαφέρον τους για την ενασχόλησή 
τους με τα πολιτιστικά πράγματα της νήσου Άνδρου. 

β) Στην απονομή υποτροφιών σε μαθητές, που αποφοιτούν από 
τα Σχολεία της Άνδρου και εισάγονται σε σχολές της τριτοβάθ¬ 
μιας εκπαίδευσης της ημεδαπής, εφόσον η επίδοσή τους στις Σχο¬ 
λές τούς και η οικονομική τους κατάσταση συνηγορούν υπέρ της 
προς αυτούς συνδρομής του Ιδρύματος. 

Ο αριθμός των υποτρόφων, το ποσό της υποτροφίας και η 
διάρκειά της θα καθορίζονται ανάλογα με την οικονομική ευχέ¬ 
ρεια του Ιδρύματος. 

γ) Στην καθιέρωση βραβείων για ανθρώπους των γραμμάτων 
και των τεχνών που, είτε έλκουν την καταγωγή τους από την Άν¬ 
δρο, είτε διακρίνονται για τη συμβολή τους στην προβολή της πο¬ 
λιτιστικής κληρονομιάς της Άνδρου. 

δ) Στη χρηματοδότηση της έκδοσης σημαντικών πνευματικών 
έργων, σχετικών με την ιστορία και τη λαογραφία της Άνδρου. 


ε) Στην παροχή, δωρεάν, στέγης σε τμήμα του Λυκείου των 
Ελληνίδων Άνδρου, την οικονομική ενίσχυση και την παροχή 
αρωγής σ’ αυτό για την επίτευξη των σκοπών του. 

στ) Στη διαμόρφωση κατάλληλων χώρων στο ακίνητο του 
Ιδρύματος στην πόλη της Άνδρου και στον κατάλληλο εξοπλισμό 
τους, για τη διενέργεια σημαντικών εκδηλώσεων του Δήμου Άν¬ 
δρου και του Ιδρύματος, ιδιαίτερα δε, κατά την ημέρα του εορτα¬ 
σμού της Παναγίας της «Θεοσκέπαστης», πολιούχου της Άν¬ 
δρου, στην ανάληψη κάθε σχετικής δαπάνης κατασκευής, συντή¬ 
ρησης και λειτουργίας των χώρων αυτών και στην πληρωμή 
κάθε δαπάνης για τη διενέργεια των πιο πάνω εκδηλώσεων. 

ζ) Στην παροχή οικονομικής ενίσχυσης και αρωγής σε λειτουρ- 
γούντα στην πόλη της Άνδρου: α) Εργαστήρια μουσικής για τη 
συλλογή, επεξεργασία και διάσωση των Ανδριώτικων δημοτικών 
τραγουδιών και των μουσικών ακουσμάτων, γενικότερα, της 
Άνδρου και β) Σωματεία και Συλλόγους, που καλλιεργούν τη 
μουσική, τα οποία αποδεδειγμένα εκτελούν τους σκοπούς τους 
και 

η) Στη λειτουργία και τη συντήρηση μουσειακής έκθεσης προ¬ 
σωπικών αντικειμένων του ιδρυτή Πέτρου Α. Κυδωνιέως και της 
συζύγου του Μαρίκας Π. Κυδωνιέως, στο ακίνητο του Ιδρύματος 
στην πόλη της Άνδρου και στη διενέργεια φιλολογικού μνημοσύ¬ 
νου στις 25 Απριλίου εκάστου έτους στη μνήμη τους. 

8) Τέλος, το Πνευματικό και Πολιτιστικό Κέντρο θα μπορεί να 
αναπτύσσει κάθε άλλη δραστηριότητα και δύναται να ενταχθεί 
μέσα στους γενικότερους σκοπούς του ως τέτοιου κέντρου, εφόσον 
όμως υπάρχει προς τούτο εγγεγραμμένη σχετική πίστωση στον 
εγκεκριμένο προϋπολογισμό του. 

Η ιεράρχηση της πραγματοποίησης των παραπάνω δραστη¬ 
ριοτήτων θα γίνεται από το Διοικητικό Συμβούλιο του Ιδρύματος 
το οποίο θα λαμβάνει υπόψη του πάντοτε τις οικονομικές δυνατό¬ 
τητες του Ιδρύματος. 

Άρθρο 3 

Περιουσία - Πόροι 

1. Ο Πέτρος Κυδωνιεύς με τις από 16.10.1969, 
17.10.1969, 20.10.1969 και 22.10.1969 ιδιόγραφες διαθή¬ 
κες του όρισε, όπως, μετά το θάνατο της συζύγου του Μαρίκας, 
την οποία εγκατέστησε γενικό κληρονόμο του, περιέλθει όλη η 
ακίνητη και κινητή περιουσία (πλην, βέβαια, όσων άφησε σε συ¬ 
γκεκριμένα φυσικά πρόσωπα) στο κοινωφελές Ίδρυμα που σύ¬ 
στησε μ’ αυτές. 

Η μέχρι σήμερα γνωστή εκκαθαρισθείσα περιουσία της κληρο¬ 
νομιάς, που περιέρχεται στο Ίδρυμα, αποτελείται από τα κάτωθι 
στοιχεία: 

α) Μία παλαιά διώροφη οικία μετά του οικοπέδου της επιφά¬ 
νειας 535,50 τ.μ. που βρίσκεται στην πόλη της Άνδρου. 

β) Μία τετραόροφη οικοδομή μετά του οικοπέδου της επιφά¬ 
νειας 174,80 τ.μ. που βρίσκεται επί της οδού Επτανήσου 26 
στην Κυψέλη. 

γ) Κατάθεση παρά της ΟΟΜΡΑΝΙΑ ΙΝΤΕΚΕΙΝΑΝΟΙΕΚΑ 
5.Α. στο Λονδίνο, ύψους 1.282.270 δολλαρίων Η.Π.Α., κατά 
την ημέρα θανάτου του διαθέτη. 

δ) Τα εισοδήματα που απέφεραν τα ανωτέρω περιουσιακά 
στοιχεία (τόκοι, μισθώματα κ.λπ.). 

ε) Οποιοδήποτε άλλο περιουσιακό στοιχείο διαπιστωθεί, μετά 
την ολοκλήρωση της εκκαθάρισης, ότι ανήκει στην Κληρονομιά 
Πέτρου Κυδωνιέως και περιέρχεται, σύμφωνα με τις διατάξεις 
των ως άνω διαθηκών στο συσταθέν από το διαθέτη ίδρυμα. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών 
στοιχείων. 

β) Οι τόκοι από τις καταθέσεις του σε Τράπεζες ή άλλους Πι¬ 
στωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κλη- 

ρονομίες, κληροδοσίες και δωρεές, οποιουδήποτε φυσικού ή νομι¬ 
κού προσώπου, προς αυτό. 

Άρθρο 4 

Διοίκηση 

1. Το Ίδρυμα διοικείται από πενταμελές Διοικητικό Συμβού¬ 
λιο, που αποτελείται από τους: 

α) Λεωνίδα Δ. Σιγάλα 
β) Δημήτριο Σ. Σιγάλα 
γ) Νικόλαο Λ. Σιγάλα 
δ) Εκάστοτε Δήμαρχο Άνδρου και 
ε) Εκάστοτε Λυκειάρχη Άνδρου 

Σε περίπτωση ύπαρξης περισσοτέρων του ενός Λυκείων στο 
Δήμο Άνδρου ε' μέλος θα είναι ο εκάστοτε Λυκειάρχης του Α’ Λυ¬ 
κείου Άνδρου. 

2. Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, τον Πρόεδρο, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, ανικα¬ 
νότητας, θανάτου ή αντικατάστασης, για οποιοδήποτε νόμιμο 
λόγο, κάποιου από τα μέλη του Διοικητικού Συμβουλίου, η κενή 
θέση συμπληρώνεται με απόφαση των υπολοίπων μελών, σύμ¬ 
φωνα με τις διατάξεις του άρθρου 99 του Α.Ν. 2039/1939. 

4. Σε περίπτωση σύγκρουσης συμφερόντων μέλους του Διοικη¬ 
τικού Συμβουλίου και Ιδρύματος εφαρμόζονται οι διατάξεις των 
άρθρων 99 παρ. 3 και 86 παρ. 2 του Α.Ν. 2039/1939 περί 
αντικαταστάσεως Διοικητών Ιδρύματος. 

5. Το Διοικητικό Συμβούλιο συνεδριάζει τακτικά τέσσερις (4) 
φορές το χρόνο και εκτάκτως όποτε το ζητήσει ο Πρόεδρος ή δύο 
από τα μέλη του, με γραπτή αίτησή τους προς τον Πρόεδρο, πά¬ 
ντοτε όμως έπειτα από πρόσκληση του Προέδρου. 

6. Το Διοικητικό Συμβούλιο βρίσκεται σε απαρτία όταν τα πα¬ 
ρόντα μέλη είναι περισσότερα από τα απάντα. Μεταξύ των παρό¬ 
ντων πρέπει υποχρεωτικά να είναι και ο Πρόεδρος ή ο νόμιμος 
αναπληρωτής του. 

7. Οι αποφάσεις του Διοικητικού Συμβουλίου λαμβάνονται 
κατά πλειοψηφία των παρόντων μελών και σε περίπτωση ισοψη- 
φίας, υπερισχύει η γνώμη με την οποία συντάσσεται ο Πρόεδρος. 
Οι συνεδριάσεις του Διοικητικού Συμβουλίου μπορεί να λαμβά¬ 
νουν χώρα και στην Αθήνα, δηλαδή εκτός της έδρας του Ιδρύμα¬ 
τος με κοινή απόφαση όλων των μελών του. 

8. Σε περίπτωση που κάποιο μέλος του Διοικητικού Συμβου¬ 
λίου απουσιάζει αδικαιολόγητα από τέσσερις (4) συνεχείς συνε¬ 
δριάσεις, θεωρείται ότι έχει παραιτηθεί και η κενή θέση αυτού συ¬ 
μπληρώνεται κατά τα οριζόμενα στην παρ. 3 του παρόντος άρ¬ 
θρου. 

9. Σε κάθε συνεδρίαση του Διοικητικού Συμβουλίου τηρούνται 
πρακτικά, στα οποία καταχωρίζονται όλες οι αποφάσεις που λαμ- 
βάνονται από αυτό, καθώς και η γνώμη των μελών που τυχόν 
διαφωνούν. 

Τα πρακτικά υπογράφονται από όλα τα μέλη που μετέχουν 
στην συνεδρίαση. 

10. Τα μέλη του Διοικητικού Συμβουλίου προσφέρουν τις υπη¬ 
ρεσίες τους χωρίς αμοιβή. Δικαιούνται όμως οδοιπορικών ή άλ¬ 
λων εξόδων που δαπάνησαν για την εκτέλεση υπηρεσίας του 
Ιδρύματος, εφόσον έγιναν έπειτα από ειδική εντολή του Διοικητι¬ 
κού Συμβουλίου και αποδεικνύεται ότι πραγματοποιήθηκαν νό¬ 
μιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την πε¬ 
ριουσία του Ιδρύματος και γενικά αποφασίζει για κάθε θέμα που 
αφορά στη διοίκηση και στη λειτουργία του, τη διάθεση των πό¬ 
ρων αυτού, καθώς και για κάθε ενέργεια που σχετίζεται με την 


εκπλήρωση του σκοπού του, πάντοτε όμως σύμφωνα με τις δια¬ 
τάξεις του παρόντος οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε έκτέλεση'του νό¬ 
μου τούτου, καθώς και των λοιπών σχετικών νόμων και διαταγ¬ 
μάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση 
στην αρμόδια από το νόμο Αρχή (Υπουργό Οικονομικών ή Νο¬ 
μάρχη Κυκλάδων) τον προϋπολογισμό και απολογισμό του Ιδρύ¬ 
ματος, σύμφωνα με τις διατάξεις των άρθρων 101 και 102 του 
Α.Ν. 2039/1939 και του από 20.12.1939 Β.Δ/τος (ΦΕΚ 
552/Α/1939). 

Μαζί με τον απολογισμό, καταρτίζει, ψηφίζει και υποβάλλει 
και το γενικό ισολογισμό του ενεργητικού και του παθητικού του 
Ιδρύματος. 

β) Αποφασίζει την πρόσληψη του αναγκαίου προσωπικού του 
ιδρύματος, με την προϋπόθεση όμως ότι υπάρχει αντίστοιχη πί¬ 
στωση στον εγκεκριμένο προϋπολογισμό του. Προσδιορίζει τα δι¬ 
καιώματα, τις υποχρεώσεις και τα ειδικότερα καθήκοντα του πα¬ 
ραπάνω προσωπικού, καθώς και την αμοιβή του, σύμφωνα με 
τους όρους, των συλλογικών συμβάσεων εργασίας και τις διατά¬ 
ξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη. 
λειτουργία των υπηρεσιών του Ιδρύματος. 

δ) Αποφασίζει για την αποδοχή ή αποποίηση κληρονομιών, 
κληροδοσιών και δωρεών, καθώς και για την ανακήρυξη ευεργε¬ 
τών και δωρητών του Ιδρύματος. 

ε) Καταρτίζει, εφόσον κρίνει αναγκαίο και υποβάλλει προς 
έγκριση στον Υπουργό Οικονομικών, εσωτερικό κανονισμό λει¬ 
τουργίας του Ιδρύματος που θα ρυθμίζει επί μέρους λεπτομέρειες 
της λειτουργίας αυτού. 

στ) Συνιστά Επιτροπές για την προετοιμασία και επίβλεψη των 
εκδηλώσεων του Ιδρύματος από πρόσωπα που κατέχουν το αντι¬ 
κείμενο της εκδήλωσης. Σε κάθε Επιτροπή μετέχει οπωσδήποτε 
ένα μέλος του Διοικητικού Συμβουλίου. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύμα- 
τος: 

α) Εκπροσωπεί τούτο στα Δικαστήρια, στις Αρχές, καθώς και 
στις σχέσεις του με κάθε τρίτο, αυτοπροσώπως ή με πρόσωπο που 
ορίζεται απ’ αυτόν και εγκρίνεται με απόφαση του Διοικητικού 
Συμβουλίου. 

β) Συγκαλεί το Διοικητικό Συμβούλιο σε τακτικές και έκτα¬ 
κτες συνεδριάσεις, κηρύσσει την έναρξη και λήξη αυτών και διευ¬ 
θύνει τις συζητήσεις. 

Οι προσκλήσεις για συνεδρίαση στέλνονται στα μέλη του Διοι¬ 
κητικού Συμβουλίου δέκα (10) τουλάχιστον μέρες πριν από τη 
συνεδρίαση. 

γ) Καταρτίζει, βοηθούμένος από το Γραμματέα, την ημερήσια 
διάταξη των θεμάτων που θα συζητηθούν, την οποία και υπογρά¬ 
φει. Θέμα που δεν περιλαμβάνεται σ’ αυτήν δεν συζητείται, εκτός 
αν πρόκειται για επείγουσα υπόθεση και συμφωνήσει γι’ αυτό η 
πλειοψηψία των παρόντων μελών του Διοικητικού Συμβου- *· 
λίου. 

δ) Εισηγείται στο Διοικητικό Συμβούλιο τα θέματα της συζή¬ 
τησης. Μπορεί όμως, όποτε κρίνει σκόπιμο, να αναθέτει την εισή¬ 
γηση διαφόρων θεμάτων σε άλλο μέρος του Διοικητικού Συμβου¬ 
λίου. 

ε) Αλλήλογραφεί με τις Αρχές και υπογράφει όλα τα έγγραφα 
του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που 
προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, 
εκτελεί τις αποφάσεις του Διοικητικού Συμβουλίου και ενεργεί 

σύμφωνα με τις ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο 
Αντιπρόεδρος και σε περίπτωση απουσίας ή κωλύματος τούτου, 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 7 

Αρμοδιότητες Γραμματέα 

1. Ο Γραμμάτέας του Ιδρύματος: 

α) Συνυπογράφει με τον Πρόεδρο κάθε έγγραφο του Ιδρύματος 
προς τρίτους. 

β) Φροντίζει για τη σύνταξη των πρακτικών του Διοικητικού 
Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχειρι¬ 
στικά) και τη σφραγίδα του Ιδρύματος και ευθύνεται για την κα¬ 
ταστροφή ή την απώλεια τούτων. 

2.0 Γραμματέας μπορεί, εφόσον κρίνεται αιτιολογημένα απα¬ 
ραίτητο από το Διοικητικό Συμβούλιο (λόγω ειδικών συνθηκών), 
να βοηθείται από υπάλληλο του ιδρύματος, την ευθύνη όμως για 
τις ενέργειες τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 8 

Αρμοδιότητες Ταμία 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και υπογράφο¬ 
ντας σχετικές αριθμημένες διπλότυπες αποδείξεις. 

β) Καταθέτει τα έσοδα του Ιδρύματος, σε ένα από τα πιστω¬ 
τικά Ιδρύματα που ορίζονται, στο άρθρο 73 του Α.Ν. 2039/ 
1939, έχοντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή έκτακτων και επει- 
γουσών δαπανών του Ιδρύματος, το ύψος του οποίου καθορίζεται 
με απόφαση του Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφα εντολή του 
Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του 
Ιδρύματος. 

ε) Φροντίζει για την έγκαιρη κατάρτιση και υποβολή στο Διοι¬ 
κητικό Συμβούλιο των σχεδίων προϋπολογισμού, απολογισμού 
και ισολογισμού του Ιδρύματος. 

στ) Τον Ταμία, όταν απουσιάζει ή κωλύεται, αναπληρώνει, 
άλλο μέλος του Διοικητικού Συμβουλίου που ορίζεται με από¬ 
φαση αυτού. 

Άρθρο 9. 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι απόφοιτοι των σχολείων 
δευτεροβάθμιας εκπαίδευσης της νήσου Άνδρου, που εισάγονται 
σε σχολές της τριτοβάθμιας εκπαίδευσης της ημεδαπής και οι' 
οποίοι αντιμετωπίζουν οικονομικά για την συνέχιση των σπουδών 
τους. 

2. Η επιλογή κάι ανακήρυξη των υποτρόφων γίνεται χωρίς 
διαγωνισμό, σύμφωνα με τις διατάξεις του παρόντος οργανισμού, 
του Α.Ν. 2039/1939 και του από 18.8.1941 Καν. Δ/τος 
(ΦΕΚ 286/Λ/1941). 

3. Για την επιλογή των υποτρόφων θα λαμβάνεται υπόψη: 
α) η βαθμολογία τους κατά τις εισαγωγικές εξετάσεις στην 

τριβοβάθμια εκπαίδευση, εφ’ όσον πρόκειται για υποτροφίες κατά 
το πρώτο έτος των σπουδών στην Τριτοβάθμια Εκπαίδευση και 


β) Η επίδοσή τους κατά τη διάρκεια των σπουδών τους στην 
τριτοβάθμια εκπαίδευση, η οποία πρέπει να χαρακτηρίζεται με 
βαθμολογία, τουλάχιστον, «λίαν καλώς». 

Άρθρο 10. 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου καθορί¬ 
ζεται με απόφαση του Διοικητικού Συμβουλίου, πάντοτε, όμως, 
μέσα στα όριά που ορίζονται από τις διατάξεις του άρθρου 54 του 
Α.Ν. 2039/39 και του άρθρου 28 του από 18.8.1941 σχετικού 
Καν. Δ/τος όπως αυτές έχουν τροποποιηθεί. 

2. Οι υποτροφίες καταβάλλονται στους δικαιούχους, σύμφωνα 
με τις διατάξεις των άρθρων 24, 25, 26 και 27 του από 
18.8.1941 Καν. Δ/τος (ΦΕΚ 286/Α/1941). 

3. Η χορήγηση της υποτροφίας διακόπτεται, όταν συντέχουν 
οι προϋποθέσεις που ορίζονται από τις διατάξεις του άρθρου 29 
του παραπάνω Κανονιστικού Διατάγματος, οι οποίες διαπιστώ¬ 
νονται με πράξη του Διοικητικού Συμβουλίου του Ιδρύματος, που 
έχει υποχρέωση να παρακολουθεί την όλη πορεία των σπουδών 
των υποτρόφων και να αξιώνει απ’ αυτούς την υποβολή, κάθε 
έτος, αποδεικτικών στοιχείων της επίδοσής τους. 

Άρθρο 11. 

Εκτέλεση Έργων. 

Η εκτέλεση των έργων του Ιδρύματος θα γίνεται σύμφωνα με 
τις διατάξεις του Α.Ν. 2039/1939. 

Άρθρο 12. 

Χορήγηση Οικονομικών Ενισχύσεων - 
Χρηματοδοτήσεις - Απονομή Βραβείων. 

Η πραγματοποίηση των υπό στοιχεία (γ), (δ), (ζ) και (θ) δρα¬ 
στηριοτήτων του Ιδρύματος, που αναφέρονται στο άρθρο 2 του 
οργανισμού, θα γίνεται κατόπιν εμπεριστατωμένης έρευνας και 
αιτιολογημένης έκθεσης του Διοικητικού Συμβουλίου του Ιδρύ¬ 
ματος, που θα αναφέρεται αναλυτικά για τους λόγους επιλογής 
του κάθε φορά συγκεκριμένου εκτελεστέου σκοπού. 

Άρθρο 13. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετή¬ 
σια περίοδο, η οποία αρχίζει την 1η Ιανουάριου και λήγει την 31η 
Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από 
την ημέρα δημσίευσης στην Εφημερίδα της Κυβέρνησης του σχε¬ 
τικού. Π. Δ/τος έγκρισης της σύστασης του Ιδρύματος, η οποία 
μπορεί να παραταθεί μέχρι την 31η Δεκεμβρίου του επόμενου 
ημερολογιακού έτους, με απόφαση του Διοικητικού Συμβουλίου 
που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό 
και απολογισμό εσόδων και εξόδων, που καταρτίζονται σύμφωνα 
με τις διατάξεις των άρθρων 101 και 102 του Α.Ν. 2039/1939 
και του από 20.12.1939 σχετικού Δ/τος (ΦΕΚ 552/Α/ 
1939). 

Άρθρο 14. 

Βιβλία και στοιχεία. 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβου¬ 
λίου. 

γ) Βιβλίο λογιστικής παρακολούθησης, στο οποίο καταχωρί¬ 
ζονται με χρονολογική σειρά και με λογιστική τάξη, όλα τα έσοδα 
και έξοδα του Ιδρύματος που πραγματοποιούνται στη διάρκεια 

χρή°η?> 

δ) Βιβλίο - μητρώο υποτρόφων, στο οποίο καταχωρίζονται τα 

ονόματα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοιχεία, τα 
οποία ορίζονται από τις διατάξεις του άρθρου 34 του από 
18.8.1941 Καν. Δ/τος. 

ε) Βιβλίο-μητρώο χορήγησης οικονομικών ενισχύσεων και 
βραβείων. 

στ) Βιβλίο-μητρώο καταγραφής εκτελεσθέντων έργων. 

ζ) Στελέχη αριθμημένων διπλοτύπων αποδείξεων είσπραξης 
και ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό 
Συμβούλιο αποφασίζει την τήρηση και άλλων βιβλίων και στοι¬ 
χείων, τα οποία κρίνει ότι είναι απαραίτητα για την παρακολού¬ 
θηση της διαχείρισης της περιουσίας του Ιδρύματος και της εκτέ¬ 
λεσης των σκοπών του. 

Άρθρο 15. 

Τροποποίηση Οργανισμού. 

Ο Οργανισμός του Ιδρύματος μπορεί να τροποποιηθεί ή να συ¬ 
μπληρωθεί με Προεδρικό Διάταγμα, σύμφωνα με τις διατάξεις 
των άρθρων 98 του Α.Ν. 2039/1939 και 110 και 119 του 
Αστικού Κώδικα, ύστερα από. πρόταση του Διοικητικού Συμβου¬ 
λίου αυτού. 

Άρθρο 16. 

Διάλυση του Ιδρύματος - Τύχη περιουσίας αυτού. 

1. Το Ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του Ιδρύματος για οποιοδήποτε 
λόγο, η περιουσία του περιέχεται στο Δήμο Άνδρου για την εκτέ¬ 
λεση των ίδιων σκοπών (παρ. 1 του άρθρου 96 του Α.Ν. 2039/ 
39). 

Στους Υπουργούς Οικονομικών, Εθνικής Παιδείας και Θρη¬ 
σκευμάτων και Πολιτισμού, αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 27 Ιουνίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΦΛΙΑΣ 

ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 471,11/79/92 (2) 

Ανάθεση Έργου σε Ένα (1) Δημοσιογράφο από την Ελληνική 
Θαλασσία Ένωση 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ 

ΚΑΙ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 15 του Ν. 1735/87 «Προσλήψεις 
στο δημόσιο τομέα, κοινωνικός έλεγχος στη δημόσια διοίκηση, 
πολιτικά δικαιώματα και άλλες διατάξεις» (ΦΕΚ 195/Α/ 
11.11.87). 

β. Την υπ’ αριθμ. πρωτ. ΔΙΠΙΔ/Φ.91/96/3029 από 
28.3.88 εγκύκλιο του Υπουργείου Προεδρίας της Κυβερνήσεως 
«Αποφάσεις άρθρου 15 Ν. 1735/87 για συμβάσεις μίσθωσης έρ¬ 
γου». 

γ. Την υπ’ αριθμ. 27 από 20.2.92 απόφαση του Πρωθυπουρ¬ 
γού «Έγκριση ανάθεσης έργου σε ένα (1) δημοσιογράφο από την 
Ελληνική Θαλασσία Ένωση, ΓΕΝ (Υπουργείο Εθνικής Άμυνας), 
αποφασίζουμε: 

2. Καθορίζεται ότι ένας (1) δημοσιογράφος θ’ απασχοληθεί με 
σύμβαση μίσθωσης έργου στο ΝΓΪΔΔ της Ελληνικής Θαλασσίας 


Ενώσεως που εποπτεύεται από το Γενικό Επιτελείο Ναυτικού, 
για χρονική διάρκεια ενός (1) έτους σύμφωνα με τις διατάξεις 
των άρθρων 681 κ.ε του Αστικού Κώδικα. 

3. Το συγκεκριμένο έργο που θα εκτελεσθεί είναι η ανάθεση 
του έργου του συμβούλου επί της ύλης του περιοδικού «Ν. Ελ¬ 
λάδα». 

4. Τα προσόντα που απαιτούνται για την εκτέλεση του έργου 
είναι το απολυτήριο Λυκείου ή Εξαταξίου Γυμνασίου ή άλλης ισό¬ 
τιμης Μέσης Σχολής Γενικής Εκπαίδευσης και δεκαετής τουλά¬ 
χιστον προϋπηρεσία στη Δημοσιογραφία. 

5. Το χρονικό διάστημα που απαιτείται για την τμηματική πα¬ 
ράδοση του έργου είναι ένα (1) έτος. 

6. Το συνολικό ποσό αμοιβής του αναδόχου θα ανέλθει στο 
ποσό των δύο εκατομμυρίων οκτακόσιων χιλιάδων δρχ. 
( 2 . 800 . 000 ). 

7. Ο τόπος που θα εκτελεσθεί το έργο είναι η Αθήνα. 

8. Το έργο δεν αφορά εργασίες που ανάγονται στο κύκλο καθη¬ 
κόντων των υπαλλήλων της Ελληνικής Θαλασσίας Ενώσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 30 Ιουνίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΣΩΤΗΡΗΣ ΚΟΥΒΕΛΑΣ ΙΩΑΝΝΗΣ ΒΑΡΒΙΤΣΙΩΤΗΣ 

-♦- 

Αριθ. 2053015/3993/0022 (3) 

Τροποποίηση της 2024879/2231/0022/91 κοινής απόφασης 

του Υπουργού Προεδρίας της Κυβέρνησης και του Υφυπουρ¬ 
γού Οικονομικών 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 14 του ν. 1586/1986, β) της 
παρ. 1 του άρθρου 63 του ν. 1943/1991, γ) της παρ. 2 του άρ¬ 
θρου 15 του ν. 2026/1992, δ) του άρθρου 17 του ν. 1304/ 
1982, ε) των άρθρων 1 και 2 του π.δ. 277/1984 και στ) του άρ¬ 
θρου 40 του ν. 1884/90. 

2. Την αριθ. Υ. 1660/1007556/116/0006Α/92 (ΦΕΚ 
31/Β/24.1.1992) κοινή απόφαση του Πρωθυπουργού και του 
Υπουργού Οικονομικών, «Ανάθεση αρμοδιοτήτων του Υπουργού 
Οικονομικών στον Υφυπουργό Οικονομικών». 

3. Την αριθ. 2024879/2231/0022/91 (ΦΕΚ 403/Β/91) 
κοινή απόφαση του Υπουργού Προεδρίας της Κυβέρνησης και 
του Υφυπουργού Οικονομικών «Αμοιβή προέδρων, μελών και 
γραμματέων υπηρεσιακών συμβουλίων». 

4. Το έγγραφο ΙΒ/4961/27.5.1992 του Υπουργείου Εθνι¬ 
κής Παιδείας και Θρησκευμάτων, αποφασίζουμε: 

1) Τροποποιούμε την αριθμ. 2024879/2231/0022/91 
κοινή απόφαση του Υπουργού Προεδρίας της Κυβέρνησης και 
του Υφυπουργού Οικονομικών και ορίζουμε, όπως, σε περιόδους 
επιλογής σχολικών συμβούλων οι αμοιβόμενες συνεδριάσεις των 
οικείων Υπηρεσιακών Συμβουλίων μπορεί να ανέλθουν σε είκοσι 
(20) το μήνα, υπό τον όρο ότι σε καμιά περίπτωση οι αμειβόμενες 
συνεδριάσεις των συμβουλίων αυτών δεν θα υπερβούν τις 60 συ¬ 
νολικά το χρόνο. 

2) Κατά τα λοιπά ισχύει η αριθμ. 2024879/2231/0022/91 
Κ.Υ.Α. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 26 Ιουνίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ ΚΩΝ/ΙΜΟΣ ΓΙΑΤΡΑΚΟΣ 

-♦- 

Αριθ. Α1α/25270 (4) 

Τροποποίηση της Δίγ/οικ. 15341/4.4.1986 (ΦΕΚ 297/ 
24.4.86 τεύχος Β') αποφάσεως 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/53. 

2. Τις διατάξεις του Ν. 1397/83. 

3. Τις διατάξεις του άρθρου 6 του Ν. 1278/82 (ΦΕΚ 105/ 
31.8.82 τεύχος Α'). 

4. Την αριθμ. Α3β/6537/23.5.84 απόφασή μας (ΦΕΚ 
328/25.5.84 τεύχος Β') όπως τροποποιήθηκε με την Α3β/ 
18189/11.12.85 ομοία. 

5. Την απόφασή μας Δίγ/οικ. 15341/4.4.1986 (ΦΕΚ 
297/24.4.86 τεύχος Β'), αποφασίζουμε: 

1. Τροποποιούμε την ανωτέρω (5) σχετική απόφασή μας και 
διορίζουμε στο 4ο Συμβούλιο Κρίσεως και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυμάτων Περιφέ¬ 
ρειας Αθηνών που εδρεύει στο Περ. Γεν. Νοσ/μείο «ΚΑΤ» την Αι¬ 
κατερίνη Αθανασίου Επιμ. Α’, Εισηγητή Β' και Γ’ Αναισθησιολο- 
γίας, σε αντικατάσταση της Αικατερίνης Παύλου που παραιτή¬ 
θηκε, 

2. Κατά τα λοιπά ισχύει η ανωτέρω τροποποιούμενη από¬ 
φαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 25 Ιουνίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦- 

Αριθ. Δ1α/28581 (5) 

Διορισμός Προέδρου του 17ου Συμβουλίου Κρίσεως και Επιλο¬ 
γής Ιατρικού και Οδοντιατρικού Προσωπικού Νοσηλευτικών 
Ιδρυμάτων 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/53. 

2. Τις διατάξεις του Ν. 1397/83, και του άρθρου 6 του Ν. 
1278/1982. 

3. Την αριθ. Α3β/6537/23.5.1984 (ΦΕΚ 328/1984 τ.Β’) 
απόφασή μας, όπως τροποποιήθηκε μεταγενέστερα. 

4. Την απόφασή μας Δ1γ/21217/16.7.1990 (ΦΕΚ 477/ 
1990) τ.Β'). 

5. Το αριθ. 817/2.6.1992 έγγραφο του Πανελληνίου Ιατρι¬ 
κού Συλλόγου, αποφασίζουμε: 

Διορίζουμε Πρόεδρο του 17ου Συμβουλίου Κρίσεως και Επι¬ 
λογής Ιατρικού και Οδοντιατρικού Προσωπικού Νοσηλευτικών 
Ιδρυμάτων που εδρεύει στο Γενικό Περιφερειακό Νοσοκομείο 
Ηρακλείου «ΒΕΝΙΖΕΛΕΙΟ - ΠΑΝΑΝΕΙΟ» τον Στυλιανό Κανδυ- 
λάκη, Χειρουργό, σε. αντικατάσταση του Γεωργίου Χλαπουτάκη, 
που παραιτήθηκε. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Ιουνίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 


Αριθ. Δ1α/30183 (6) 

Τροποποίηση της Δ1γ/23387/5.6.1986 (ΦΕΚ 414/1986 
τ.Β') αποφάσεως. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/1953 και του Ν. 1397/ 
1983. 

2. Τις διατάξεις του άρθρου 6 του Ν. 1278/1982 (ΦΕΚ 
105/1982 τ.Α'). 

3. Την αριθ. Α3β/6537/23.5.1984 (ΦΕΚ 328/1984 τ.Β') 
απόφασή μας, όπως τροποποιήθηκε με την αριθ. Α3β/18189/ 
11.12.1985 ομοία. 

4. Την απόφασή μας Δ1γ/23387/5.6.1986 (ΦΕΚ 414/ 
1986 τ.Β’). 

5. Το αριθ. 73/25.5.1992 έγγραφο της Γραμματείας του 
17ου ΣΚΕΙΟΠΝΙ. 

6. Το αριθ. 472/14.5.1992 έγγραφο του Πανεπιστημίου 
Κρήτης - Σχολής Επιστημών Υγείας - Τμήμα Ιατρικής, αποφα¬ 
σίζουμε: 

1. Τροποποιούμε την ανωτέρω (4) σχετική απόφασή μας και 
διορίζουμε στο 17ο Συμβούλιο Κρίσεως και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυμάτων που 
εδρεύει στο Γενικό Περιφερειακό Νοσοκομείο Ηρακλείου «ΒΕΝΙ- 
ΖΕΛΕΙΟ - ΠΑΝΑΝΕΙΟ» τον Ηλία Κουρούμαλη, Αναπληρωτή 
Καθηγητή, ως εκπρόσωπο του Δ.Ε.Π. σε αντικατάσταση του 
Καθηγητή Στέλιου Σμπυράκι, που παραιτήθηκε. 

2. Κατά τα λοιπά ισχύει η ανωτέρω τροποποιούμενη από¬ 
φαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα,' 25 Ιουνίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦- 

Αριθ. ΥΠΠΟ/ΔΙΛΑΠ/Γ/1585/31084 (7) 

Χαρακτηρισμός ως ιστορικού διατηρητέου μνημείου του αρχικού 
κτιρίου (1902) του Παλαιού Σχολείου στην Κοινότητα Αγ. 
Βασιλείου Κορινθίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 137/τα/ 
26.7.85 

β) του άρθρου 52 του Ν. 5351/1932 «περί Αρχαιοτήτων» 
γ) του Ν 1469/50 «περί προστασίας ειδικής κατηγορίας οικο¬ 
δομημάτων και έργων τέχνης μεταγενεστέρων του 1830»* 
δ) του Π.Δ. 941/77 «περί Οργανισμού του ΥΠΠΕ» 
ε)του Ν. 1943/91 «Περί εκσυγχρονισμού της οργάνωσης και 
λειτουργίας της Δημόσιας Διοίκησης, αναβάθμισης του προσωπι¬ 
κού της. και άλλες συναφείς διατάξεις» που δημοσιεύθηκε στο 
ΦΕΚ 50/τΑ/11.4.91. 

2. Την ΥΑ ΥΠΠΟ/ΓΝΟΣ/49095/30.11.91 (ΦΕΚ 987/ 
ΤΒ/28.11.91) περί μεταβίβασης αρμοδιοτήτων Υπουργού και 
δικαιώματος υπογραφής «Με εντολή Υπουργού» στους Γενικό 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Γραμματέα, Γενικούς Δ/ντές και Προϊσταμένους των Δ/νσεων. 
Τμημάτων και Γραφείων της Κεντρικής Υπηρεσίας του ΥΠΠΟ. 

3. Την Διυπουργική Απόφαση ΥΠΠΟ/ΓΝΟΣ/11536/ 

10.3.92 «Παράλληλη άσκηση αρμοδιοτήτων από τον Υπουργό 
Πολιτισμού και τους Προϊσταμένους Υπηρεσιών του ίδιου Υπουρ¬ 
γείου (ΦΕΚ 210/τβ/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 12/7.5.92., αποφασίζουμε: 

Χαρακτηρίζουμε ως ιστορικό διατηρητέο μνημείο που χρειάζε¬ 
ται ειδική κρατική προστασία σύμφωνα με τις διατάξεις του Ν. 
1469/50, το αρχικό μόνο κτίριο (1902) του Παλαιού Σχολείου 
στην Κοινότητα Αγ. Βασιλείου Κορινθίας, διότι αφενός μεν απο¬ 
τελεί αντιπροσωπευτικό δείγμα σχολικού, κτιρίου, το οποίο ακο¬ 
λουθεί συγκεκριμένη τυπολογία, όπως θεσμοθετείται με το Νόμο 
ΒΙΜΘ του 1985, αφετέρου δε το κτίριο είναι άμεσα συνδεδεμένο 
με τις μνήμες των κατοίκων της περιοχής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Ιουνίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-+- 

Αριθ, ΥΠΠΟ/ΑΙΛΑΠ/Γ/1712/31088 (8) 

Χαρακτηρισμός ως ιστορικών διατηρητέων μνημείων των δύο 
γεφυριών «Παπουτσίδικο και Καραγιώργου» στην Ανάβρα 
Μαγνησίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 137/τα/ 
26.7.85 

β) του άρθρου 52 του Ν. 5351/1932 «περί Αρχαιοτήτων» 
γ) του Ν 1469/50 «περί προστασίας ειδικής κατηγορίας οικο¬ 
δομημάτων και έργων τέχνης μεταγενεστέρων του 1830» 
δ) του Π.Δ. 941/77 «περί Οργανισμού του ΥΠΠΕ» 
ε) του Ν. 1943/91 «Περί εκσυγχρονισμού της οργάνωσης και 
λειτουργίας της Δημόσιας Διοίκησης, αναβάθμισης του προσωπι¬ 
κού της και άλλες συναφείς διατάξεις» που δημοσιεύθηκε στο 
ΦΕΚ 50/τΑ/11.4.91. 

2. Την ΥΑ ΥΠΠΟ/ΓΝΟΣ/49095/30.11.91 (ΦΕΚ 987/ 
τΒ/28.11.91) περί μεταβίβασης αρμοδιοτήτων Υπουργού και 
δικαιώματος υπογραφής «Με εντολή Υπουργού» στους Γενικό 
Γραμματέα, Γενικούς Δ/ντές και Προϊσταμένους των Δ/νσεων, 
Τμημάτων και Γ ραφείων της Κεντρικής Υπηρεσίας του ΥΠΠΟ. 

3. Την Διυπουργική Απόφαση ΥΠΠΟ/ΓΝΟΣ/11536/ 

10.3.92 «Παράλληλη άσκηση αρμοδιοτήτων από τον Υπουργό 
Πολιτισμού και τους Προϊσταμένους Υπηρεσιών του ίδιου Υπουρ¬ 
γείου (ΦΕΚ 210/τβ/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 13/14.5:92., αποφασίζουμε: 

Χαρακτηρίζουμε ως ιστορικά διατηρητέα μνημεία τα δύο (2) 
γεφύρια - γεφύρι Παπουτσίδικο και γεφύρι Καραγιώργου - στην 
Ανάβρα Μαγνησίας διότι αποτελούν αξιόλογα αντιπροσωπευτικά 
δείγματα ανώνυμης λαϊκής αρχιτεκτονικής, απαραίτητα για την 
μελέτη της εξέλιξης της αρχιτεκτονικής στον τομέα αυτό και απο¬ 
τελούν σημεία αναφοράς για τους κατοίκους της περιοχής αυτής. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουνίου 1992 

1 Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 



Αριθ. ΥΠΠΟ/ΔΙΛΑΠ/Γ/1517/31086 (9) 

Χαρακτηρισμός ως ιστορικών διατηρητέων μνημείων και έργων 
τέχνης (8) κτιρίων στη Χώρα Άνδρου ιδ. Εμπειρικείου Γηρο¬ 
κομείου Δήμου Άνδρου, Γ. Εμπειρικού, Ν. Κουλούθρου - 
Εμπειρικού (2), Α. Χαζάπη, Ν. Πολίτη και Α. Κυδωνιέως και 
ορισμός ζώνης προστασίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 137/τα/ 
26.7.85 

β) του άρθρου 52 του Ν. 5351/1932 «περί Αρχαιοτήτων» 
γ) του Ν 1469/50 «περί προστασίας ειδικής κατηγορίας οικο¬ 
δομημάτων και έργων τέχνης μεταγενεστέρων του 1830» 
δ) του Π.Δ. 941/77 «περί Οργανισμού του ΥΠΠΕ» 
ε) του Ν. 1943/91 «Περί εκσυγχρονισμού της οργάνωσης και 
λειτουργίας της Δημόσιας Διοίκησης, αναβάθμισης του προσωπι¬ 
κού της και άλλες συναφείς διατάξεις» που δημοσιεύθηκε στο 
ΦΕΚ 50/τΑ/11.4.91. 

2. Την ΥΑ ΥΠΠΟ/ΓΝΟΣ/49095/30.11.91 (ΦΕΚ 987/ 
τΒ/28.11.91) περί μεταβίβασης αρμοδιοτήτων Υπουργού και 
δικαιώματος υπογραφής «Με εντολή Υπουργού» στους Γενικό 
Γραμματέα, Γενικούς Δ/ντές και Προϊσταμένους των Δ/νσεων. 
Τμημάτων και Γ ραφείων της Κεντρικής Υπηρεσίας του ΥΠΠΟ. 

3. Την Διυπουργική Απόφαση ΥΠΠΟ/ΓΝΟΣ/11536/ 

10.3.92 «Παράλληλη άσκηση αρμοδιοτήτων από τον Υπουργό 
Πολιτισμού και τους Προϊσταμένους Υπηρεσιών του ίδιου Υπουρ¬ 
γείου (ΦΕΚ 210/τβ/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 11/16.4.92., αποφασίζουμε: 

Χαρακτηρίζουμε ως ιστορικά διατηρητέα μνημεία και έργα τέ¬ 
χνης σύμφωνα με τις διατάξεις του Ν. 1469/50 (8) κτίρια στην 
Χώρα Άνδρου ιδιοκτησίας: 

Εμπειρικείου Γηροκομείου (κτίριο Ε) 

Δήμου Άνδρου (Δημαρχείο) 

Γ. Εμπειρικού (κτίριο Β) 

Ν. Κουλούθρου - Εμπειρικού (κτίριο Γ) 

Ν. Κουλούθρου - Εμπειρικού (κτίριο Ζ) 

Α. Χαζάπη (κτίριο Η) 

Ν. και Φ. Πολίτη (κτίριο Δ) 

Α. Κυδωνιέως (κτίριο Α) 

και ορίζουμε ζώνη προστασίας τα όρια της κάθε ιδιοκτησίας και η 
πλατεία Γουλανδρή, όπως ορίζεται αυτή περιμετρικά με τα προα- 
ναφερόμενα κτίρια και με τα στοιχεία ΑΒΓΔΑ στο συνημμένο το¬ 
πογραφικό διάγραμμα. 

Πρόκειται για κτίρια κτισμένα την ίδια περίπου εποχή με την 
πλατεία και σε απόλυτη εξάρτηση με αυτή - λειτουργία, ανάδειξη, 
προβολή - τα οποία αποτελούν χαρακτηριστικά αρχιτεκτονικά 
έργα του τέλους του 19ου αι. και των αρχών του 20ου αι. εποχή 
ναυτικής άνθισης της Άνδρου - με αξιόλογα και σε μερικές περι¬ 
πτώσεις μοναδικά για το νησί μορφολογικά στοιχεία. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

. Αθήνα, 9 Ιουνίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 















